সম্পত্তি কেনার পর ভাড়াটে উচ্ছেদে ক্রেতার অনুরোধ অপরাধ নয়: হাইকোর্ট

কলকাতা: ভারতীয় ফৌজদারি আইনের (Indian Penal Code) ৫০৬ ধারা অনুযায়ী ভাড়াটে উচ্ছেদের (Tenant eviction) জন্য সম্পত্তি ক্রেতার অনুরোধকে ফৌজদারি হুমকি বা অপরাধ বলা যায় না। সুদীপ পাল বনাম পশ্চিমবঙ্গ সরকারের মামলায় এই রায় দিয়ে আদালত সম্পর্কিত মামলা খারিজ করেছেন বিচারপতি শম্পা দত্ত পাল (Justice Shampa Dutta Pal)।

সম্পত্তির মালিক এবং নতুন ক্রেতা সেখানকার ভাড়াটে (Tenant) উচ্ছেদের জন্য অনুরোধ জানিয়েছেন। বটতলা থানায় দায়ের হওয়া অভিযোগ অনুযায়ী মালিকপক্ষ জোর করে উচ্ছেদের হুমকি দিয়েছে। সেই সূত্রে হওয়া মামলায় আদালতে চার্জশিটও দাখিল হয়। সেই মামলা খারিজে মালিকপক্ষের হাইকোর্টে (High Court) আবেদন।

আরও পড়ুন: হাসিনা সরকারের সংশোধনী আইন বাতিল করল ইউনুস সরকার?

কোন সম্পত্তি কেনার পর সেখানকার ভাড়াটিয়ারা যদি উঠে যেতে রাজি না হন, তখন স্বাভাবিকভাবেই মামলা-মোকদ্দমা করার আগে সেই ক্রেতা ভাড়াটেদের উঠে যাওয়ার জন্য অনুরোধ করতেই পারেন।

এক্ষেত্রে ১৫ দিনের মধ্যে ভাড়াটিয়াদের উঠে যাওয়ার জন্য মৌখিক অনুরোধের মধ্যে কোনও গুরুতর হুমকির অস্তিত্ব নেই। ফলে ফৌজদারি অপরাধের শর্ত পালিত হচ্ছে না। অভিমত আদালতের।